Цырымонія такога ўзнагароджання праходзіць штогод ужо на працягу 19 гадоў. За гэты час прэміі Гомельскага аблвыканкама ўдастоены 920 таленавітых маладых людзей. Імёны кожнага з іх упісаны ў кнігу-летапіс “Юныя таленты Гомельшчыны”. Першыя лаўрэаты ўжо дзясятак гадоў паспяхова працуюць, дасягаюць новых вяршынь, робяць адкрыцці ў сваіх кірунках. Сёння, магчыма, па такім шляху ўжо ідуць іх дзеці.